wickkiey/tamil-wikipedia-chunked huggingface dataset:
# ரவி கே. சந்திரன்

## பெற்ற விருதுகள்

### பிலிம்பேர் விருதுகள்

| பெற்ற விருது | ஆண்டு | திரைப்படம் | மொழி | குறிப்புகள் |
| --- | --- | --- | --- | --- |
| சிறந்த ஒளிப்பதிவாளர் | 1998 | விராசாத் | இந்தி |  |
| சிறந்த தென்னிந்திய ஒளிப்பதிவாளர் | 2002 | கன்னத்தில் முத்தமிட்டால் | தமிழ் |  |
| சிறந்த ஒளிப்பதிவாளர் | 2006 | பிளாக் | இந்தி | } |
# சயனோசன் குளோரைடு

:NaCN + Cl<sub>2</sub> → ClCN + NaCl
# சயனோசன் குளோரைடு

## வேதிப்பண்புகள்

ஓர் அமிலத்தின் முன்னிலையில் இச்சேர்மம் முப்படியாதல் வினைக்கு உட்பட்டு சயனூரிக் குளோரைடு என்ற பல்லினவளையச் சேர்மமாகிறது.  
தண்ணிருடன் சேர்த்து நீராற்பகுப்பு வினைக்கு உட்படுத்தினால் சயனோசன் குளோரைடு மெல்ல நீராற்பகுப்பு அடைந்து, நடுநிலை கார அமிலத்தன்மையில் (pH) சயனேட்டு அயனியையும் குளோரைடு அயனியையும் வெளியிடுகிறது.  
:ClCN + H<sub>2</sub>O → NCO<sup>-</sup> + Cl<sup>-</sup> + 2H<sup>+</sup>
# சயனோசன் குளோரைடு

## பயன்கள்

சல்போனைல் சயனைடுகள் தயாரிப்பதற்கான ஒரு முன்னோடிச் சேர்மமாக சயனோசன் குளோரைடு இருக்கிறது கரிமத் தொகுப்பு வினைகளில் குளோரோசல்போனைல் ஐசோசயனேட்டு ஒரு பயனுள்ள வினையாக்கியாகச் செயல்படுகிறது..
# சயனோசன் குளோரைடு

## பாதுகாப்பு

சி.கே என்று சுருக்க முறையில் அடையாளப்படுத்தப்படும் சயனோசன் குளோரைடு உயர் நச்சை விளைவிக்கக்கூடிய ஒரு இரத்த முகவராகும். வேதியியல் போர்முறையில் சயனோசன் குளோரைடை ஆயுதமாகப் பயன்படுத்த ஒருகாலத்தில் பரிசீலிக்கப்பட்டது. கண்கள் அல்லது சுவாச உறுப்புகளில் பட நேர்ந்தால் உடனடியாக காயத்தை ஏற்படுத்தக்கூடிய ஒரு சேர்மமாக சயனோசன் குளோரைடு உள்ளது. அயர்வு, தொடர்சளி (மூக்கு ஒழுகுதல்), தொண்டை வறட்சி, இருமல், குழப்பம், குமட்டல், வாந்தி, வீக்கம், உணர்விழப்பு, வலிப்பு, பக்கவாதம் மற்றும் மரணம் ஆகிய அறிகுறிகள் சயனோசன் குளோரைடு தொடர்பால் வெளிப்படுகின்றன .  
வேதியியல் ஆயுதங்கள் கருத்தரங்கில் சயனோசன் குளோரைடு அட்டவனை மூன்றில் பட்டியலிடப்பட்டுள்ளது. இச்சேர்மத்தின் உற்பத்தி முழுவதும் வேதியியல் ஆயுதங்கள் தடுப்பு அமைப்பிற்கு கண்டிப்பாகத் தெரிவிக்கப்படல் வேண்டும்.
# வட்டப்பாறை அருவி

**வட்டப்பாறை அருவி** என்பது தமிழ்நாட்டின், கன்னியாகுமரி மாவட்டம், பூதப்பாண்டி என்ற சிற்றூருக்கு (அ. கு. எண் 629852) அருகில் உள்ள பாதுகாக்கப்பட்ட கீரிப்பாறை வனப்பகுதியில் பாயும் பழையாற்றின் ஓர் அருவியாகும். இது : <span>[//tools.wmflabs.org/geohack/geohack.php?pagename=Vattaparai_Falls&params=8_15.919_N_77_27.062_E_ <span><span title="Maps, aerial photos, and other data for this location"><span>8°15.919′N</span> <span>77°27.062′E</span></span></span><span> / </span><span><span title="Maps, aerial photos, and other data for this location">8.265317°N 77.451033°E</span> / <span>8.265317; 77.451033</span></span>]</span>, <span>40</span>&nbsp;<span>மீ (130</span>&nbsp;<span>அடி)</span>, உயரத்தில் உள்ளது. இது, நாகர்கோயிலில் இருந்து <span>25</span>&nbsp;<span>கி.மீ. (16</span>&nbsp;<span>மைல்)</span> வடக்கிலும், கன்னியாகுமரியில் இருந்து <span>32</span>&nbsp;<span>கி.மீ. (20</span>&nbsp;<span>மைல்)</span> வடமேற்கிலும் உள்ளது. இங்கு உள்ள <span>20</span>&nbsp;<span>ச.கி.மீ.<span> (7.7</span>&nbsp;<span>சதுர</span>&nbsp;<span>மைல்)</span> பரப்பளவுள்ள பகுதியை சரணாலயமாக மாற்றும் திட்டம் உள்ளது.  
இந்தப் பகுதியில் சில சிறிய அருவிகள் உள்ளன. இதில் உள்ள அழகிய அருவிகளில் குறிப்பிடத்தக்கவை வட்டப்பாறை அருவி, காளிகேசம் அருவி போன்றவை ஆகும். இங்கு அருவியை அடுத்து ஒரு சிறிய காளி கோயில் உள்ளது. இந்த இடம் மிக அமைதியானதாகவும், வளர்ச்சியடையாததாகவும் உள்ளது. இங்குள்ள மழைக்காடுகளில் உள்ள சிறிய மலை ஓடைகள், கூழாங்கற்கள், தாவரங்கள் ஆகியவற்றின் அழகை கண்டு மகிழலாம். அருவியின் அனைத்து பக்கங்களும் காடுகளால் சூழப்பட்டு, விலங்குகள் நடமாட்டமும் கொண்டதாக உள்ளது. நீண்ட மாசற்ற ஓடைகளில் குளிக்க அனுமதிக்கப்படுகின்றனர். மேலும் இந்த ஓடைகளில் உள்ள நீர் மருத்துவகுணம் வாய்ந்ததாகக் கருதப்படுகிறது.  
இது ஓர் அழகான மற்றும் அமைதியான இடமாக உள்ளது. இது தற்போது கெடுவாய்ப்பாக நெரிசலான சுற்றுலாத்தலமாக மாறிவருகிறது. இந்த மாவட்டத்தில் குலசேகரம் புறநகர்ப் பகுதிக்கு அருகில், கோதையாறு செல்லும் தடத்திலுள்ள திற்பரப்பு அருவி ஒரு புகழ்வாய்ந்த அருவியாக உள்ளது.
# இலங்கை உயர் தொழில்நுட்ப கல்வி நிறுவனம்

**இலங்கை உயர் தொழில்நுட்ப கல்வி நிறுவனம்** (, Sri Lanka Institute of Advanced Technological Education(SLIATE)) என்பது இலங்கையில் காணப்படும் உயர்கல்வி நிறுவனங்களில் முன்னணியில் திகழும் தொழில்நுட்ப கல்வி நிறுவனமாகவும், உயர்கல்விக்கு மாற்றீடான கல்வியை வழங்கும் ஒரு நிறுவனம். உயர் கல்வி மற்றும் நெடுஞ்சாலைகள் அமைச்சின் கீழ் இருக்கின்ற ஓர் அமைப்பின் மூலம் இந்நிறுவனம் தொழிற்படுகின்றது. இந்நிறுவனம் தற்போது, இலக்கம் 12, டீ.பி.ஜெயாமாவத்த, கொழும்பு 10 என்ற முகவரியுடைய கட்டடத்தில் இயங்குகின்றது.  
1995 ஆம் ஆண்டு இலங்கைப் நாடாளுமன்ற சட்டம் இலக்கம் 29 இன்படி இலங்கை ஜனாதிபதி சந்திரிக்கா பாண்டாரநாயக்கா குமாரத்துங்க மற்றும் பிரதி உயர்கல்வி அமைச்சர் பேராசிரியர். விஸ்வவர்ண பாலா அவர்களாலும் இந்நிறுவனம் ஆரம்பிக்கப்பட்டது. பாடசாலைகளில் இரண்டாம் நிலை கல்வியை வெற்றிகரமாக முடித்த மாணவர்களுக்கான துறைசார்ந்த நிபுணத்துவ கல்வியை, தொழில்வழங்கும் நிறுவனங்களின் தேவைகளுக்கு ஏற்ப பாடத்திட்டங்களை அமைப்பதன் மூலம் இந்நிறுவனம் வழங்குகின்றது. இந்நிறுவனத்தின் பிரதம நிறைவேற்று அதிகாரியாக பொதுப்பணிப்பாளர் தொழிற்படுவார். தற்போது கலாநிதி. டபிள்யூ .கிலாரி.ஈ. சில்வா என்பவர் இதன் பொதுப்பணிப்பாளராகத் தொழிற்படுகின்றார்.  
ஒவ்வொரு மாகாணத்திற்கும் குறைந்தது ஒரு உயர் தொழில்நுட்ப நிறுவனம் என்ற முறையில் தற்போது 14 உயர் கல்வி நிறுவனங்களும், 7 உயர் கல்வி பகுதி நிறுவனங்களும் இருக்கின்றன. தற்போது 14 வகையான உயர் தேசிய திப்ளோமா (எச்.என்.டி) கல்வித் தகைமைகளைக் கொண்ட துறைகளை, இந்த 18 நிறுவனங்களிலும் தேவைகளின் அடிப்படையிலும், வளங்களின் தன்மைக்கும் ஏதுவாகவும் நடாத்துகின்றது. கணக்கியல், வர்த்தகம், முகாமைத்துவம், விவசாயம், வியாபாரக்கற்கைகள், பொறியியல், ஆங்கிலம், உணவுத் தொழில்நுட்பம், தகவல் தொழில்நுட்பம், கணிய அளவையியல் மற்றும் விருந்தோம்பலும் சுற்றுலாத்துறை முகாமைத்துவமும் போன்ற பல்வேறுபட்ட துறைகளை, காலத்திற்கு ஏற்ற இற்றைப்படுத்தலுடன் இது நடாத்திக்கொண்டிருக்கின்றது.  
**இலங்கையிலுள்ள உயர் கல்வி நிறுவனங்கள்**
- அம்பாறை – காடி உயர்தொழில்நுட்ப நிறுவனம்
- பதுளை உயர்தொழில்நுட்ப நிறுவனம்
- தெகிவளை உயர்தொழில்நுட்ப நிறுவனம்
- காலி உயர்தொழில்நுட்ப நிறுவனம்
- கம்பகா உயர்தொழில்நுட்ப நிறுவனம்
- யாழ்ப்பாண உயர்தொழில்நுட்ப நிறுவனம்
- கண்டி உயர்தொழில்நுட்ப நிறுவனம்
- கேகாலை உயர்தொழில்நுட்ப நிறுவனம்
- குருநாகல் உயர்தொழில்நுட்ப நிறுவனம்
- கொழும்பு உயர்தொழில்நுட்ப நிறுவனம் I
- மட்டக்களப்பு உயர்தொழிநுட்ப நிறுவனம்
- திருகோணமலை உயர்தொழில்நுட்ப நிறுவனம்  
**இலங்கையிலுள்ள உயர் கல்வி பகுதி நிறுவனங்கள்**
- அனுராதபுரம் உயர்தொழில்நுட்ப பகுதி நிறுவனம்
- இரத்தினபுரி உயர்தொழில்நுட்ப பகுதி நிறுவனம்
- சம்மாந்துறை உயர்தொழில்நுட்ப பகுதி நிறுவனம்
- தங்காலை உயர்தொழில்நுட்ப பகுதி நிறுவனம்
- வவுனியா உயர்தொழில்நுட்ப பகுதி நிறுவனம்
- நாவலப்பிட்டி உயர்தொழில்நுட்ப பகுதி நிறுவனம்
# இலங்கை உயர் தொழில்நுட்ப கல்வி நிறுவனம்

## வெளியிணைப்புகள்

- இலங்கை உயர் தொழில்நுட்ப கல்வி நிறுவனம் (சிலிஏட்)
- உயர் கல்வி மற்றும் நெடுஞ்சாலைகள் அமைச்சு
# மோகன் குமார்

**மோகன் குமார் இராஜா** *(Mohan Kumar Raja)* (பிறப்பு 14 திசம்பர் 1996) ஓர் இந்தியக் குறுந்தொடரோட்ட வீரர் ஆவார். இவர் 2016 கோடைக்கால ஒலிம்பிக் விளையாட்டுகளில் ஆடவர் 400 மீ தொடரோட்டப் பந்தயத்தில் கலந்துகொள்ள தேர்வாகிய அறுவர் அடங்கிய இந்தியக் குழுவில் ஒருவர் ஆவார்.
# வண்ணந்தீட்டியக் காடை

**வர்ணக் காடை** (*Painted Bush Quail*) என்பது சிறிய பறவைக்கூட்டத்தைச் சார்ந்ததும், இந்தியக் காட்டுப்பகுதிகளில் புதருக்கடியில் ஒளிந்து வாழும் பறவையுமாகும். மற்ற காடையிலிருந்து இதன் கால்பகுதியில் காணப்படும் சிகப்பு நிறத்தைக்கொண்டு வேறுபடுத்தலாம். இவை மறைந்து வாழ்ந்தாலும் காலை மாலை இரண்டு வேளையிலும் ஒலி எழுப்புகிறது. சற்றும் எதிர்பார்க்காத வேளையில் விமானம்போல் தரையிலிருந்து மேல் எழும்பிப் பறக்கும் திறன் படைத்தது.
# வண்ணந்தீட்டியக் காடை

## வாழ்விடம்

இந்தியாவில் கிழக்கு மற்றும் மேற்கு மலைத்தொடர்ப் பகுதியில் அதிகமாகக் காணப்படுகிறது. பொதுவாக மேற்குத் தொடர்ச்சி மலைத்தொடர்ப் பகுதியில் காணப்படும் காடையை விட சிறியதாகவும், வெளிர் நிறத்துடனும் காணப்படுகிறது. இந்தியாவின் தென் பகுதியான நீலகிரி, சேர்வராயன் மலைப் பகுதி, மற்றும் கர்னாடகா மாநிலத்தில் அமைந்துள்ள பிலிகிரி மலைப் பகுதியிலும் இப்பறவை காணப்படுகிறது.
# வண்ணந்தீட்டியக் காடை

## குணம்

இவற்றின் வாழ்விடத்தில் 8 முதல் 10 வரை சிறிய கூட்டமாகத் திரியும். ஏதாவது சத்தம் கேட்டால் இவை அனைத்தும் வெவ்வேறு திசைகளில் பறந்து சென்று மீண்டும் அதே இடத்தில் வந்து அமரும் குணம் கொண்டது. . ஆண் பறவை ஒரே தார முறையைக் கொண்டுள்ளது. ஒரு பெண் பறவையைக் கவர இரண்டு ஆண் பறவைகள் சண்டையிடும் குணம் கொண்டுள்ளது. இவற்றின் இனப்பெருக்க காலம் டிசம்பர் துவங்கி மார்ச் மாதத்துடன் முடிவடைகிறது. தனது கூட்டை தரைப்பகுதியில் புற்களால் கட்டிக்கொள்கிறது. முட்டைகள் 4 முதல் 7 வரை இடுகிறது. குஞ்சு பொரிக்க 16 முதல் 18 நாட்கள் பெண் பறவை அடைகாக்க வேண்டியுள்ளது. பெண் பறவை அதன் முட்டையை மனிதர்கள், நாய்கள் போன்றவற்றிடமிருந்து பாதுகாக பெரிய போராட்டம் நடத்த வேண்டியதுள்ளது. இதன் குஞ்சுகள் சிறியதாக இருக்கும் போதே பறக்க துவங்கிவிடுகின்றன.
# இந்திரஜித் சிங்

**இந்திரஜித் சிங் (Inderjeet Singh)** (பிறப்பு: 19 April 1988) ஓர் இந்தியக் குண்டெறியும் தடகள வீரர் ஆவார். இவர் 2015 ஆசிய விளையாட்டுகளில் தங்கப் பதக்கம் பெற்றார்.இவர் 2015 கோடைக்கால யூனிவர்சியேடு போட்டியில் 19.70 மீ சாதனை படைத்து வெள்ளிப் பதக்கம் வென்றார். இது அப்போது ஒற்றையர் போட்டியில் சிறந்த சாதனையாகும்.இவருக்கு இப்போது பதக்க வேட்டையில் ஆங்கிலிக்கான் பதக்க வேட்டைக் குழுமம் புரவலராக உள்ளது.
# அடைகாக்கும் பருவம்

**அடைகாக்கும் பருவம்** (*Nesting season*) என்பது சில பறவைகள், விலங்குகள், ஊர்வன போன்றவை தாங்கள் தங்குவதற்கும், முட்டை இட்டு குஞ்சு பொரிப்பதற்கும் கூட்டைக் கட்டுகின்றன. அவ்வாறு கட்டிய கூட்டில் குஞ்சு பொரிக்கும்வரை அடைகாக்கும் நிகழ்வு நடக்கிறது. இதுவே அடைகாக்கும் பருவம் எனப்படுகிறது. இந்த நிகழ்வு பொதுவாக இளவேனிற்காலங்களிலேயே நடக்கிறது.  
பறவையியல் பாதுகாப்பு வல்லுநர்கள் பொதுவாக இந்த காலங்களில் பறவைகளைத் தொந்தரவு செய்வதை விரும்புவதில்லை.
# அணு மின் நிலையம்

**அணு மின் நிலையம் ** (nuclear power plant, **NPP**) ஒன்று அல்லது பல அணுக்கரு உலைகளிலிருந்து வெப்ப ஆற்றலைப் பயன்படுத்தும் ஓர் அனல் மின் நிலையம் ஆகும். ஓர் வழமையான அனல் மின் நிலையம் போன்றே இங்கும் வெப்பம் மூலம் நீராவி உருவாக்கப்பட்டு நீராவிச்சுழலியுடன் இணைக்கப்பட்டுள்ள மின்னாக்கி மூலம் மின்சாரம் உற்பத்தி செய்யப்படுகிறது. இது யுரேனியம், தோரியம் போன்ற அணுக்கருக்களை எரிபொருளாக பயன்படுத்தும் மின்நிலையமாகும். இங்கும் வழக்கமான அனல்மின் நிலையங்களைப் போலவே, வெப்பம் நீராவியை உண்டாக்கி அதன்வழியாக நீராவிச் சுழலி இயக்கப்படுகிறது. இந்நீராவிச் சுழலி தன் அச்சுத்தண்டில் பூட்டியுள்ள மின்னாக்கியை (மின்னியற்றியை) இயக்குகிறது.பன்னாட்டு அணு ஆற்றல் முகமையத்தின் 2014 ஏப்பிரல் 23 ஆம் நாள் அறிவிப்பின்படி உலகில் 31 நாடுகளில் 435 அணுக்கரு உலைகள் இயக்கத்தில் உள்ளதாக அறியப்படுகிறது . இவற்றில் பயன்படும் எரிபொருளின் அடக்கவிலை மின்னாக்கச் செலவில் சிற்றளவாக உள்ளதால் இவை தொடர்ந்து இயங்கவல்ல அடிப்படைச்சுமை மின் நிலையங்களாக மின் கட்டமைப்பில் இயக்கப்படுகின்றன.  
மாறாத மின்திறனை வழங்கக்கூடிய அணு மின் நிலையங்கள் வாடிக்கையாளர்களின் உச்ச அடிப்படை மின் தேவையை சிக்கனமாக (base load) வழங்கக்கூடிய அடிப்படை மின் நிலையங்களாக (base load stations) கருதப்படுகின்றன.மேலும் இவை சிக்கனமான மின்திறனை வழங்குவதால் நிறுத்தப்படாமல் எப்போதும் இயங்கிக் கொண்டிருப்பதாலும் அடிப்படை மின் நிலையங்கள் எனப்படுகின்றன.
# அணு மின் நிலையம்

## வரலாறு

அணுக்கரு உலை வழியாக மின்சாரம் முதன்முதலில் அமெரிக்க டென்னசு கணவாய் ஓக்பிரிட்ஜில் அமைந்த X-10 கிராபைட்டு உலையால் 1948 செப்டெம்பர் 3 இல் வழங்கப்பட்டது. இதுவே முதலில் மின் விளக்குகளுக்கு மின்சாரம் வழங்கிய அணுக்கரு மின் நிலையம் ஆகும். இரண்டாம் பெரிய செய்முறை நிலையம் 1951 திசம்பர் 20 இல் உருவாக்கப்பட்டது. EBR-I எனும் இந்த செய்முறை நிலையம் அமெரிக்காவில் இதாகோவில் அமைந்த ஆர்க்கோ எனும் இடத்துக்கு அருகில் அமைக்கப்பட்டது. முதலில் மின் கட்டமைப்பில் மின்சாரம் வழங்கிய நிலையம் சோவியத் ஒன்றியத்தில் ஒபின்சுக் நகரில் 1954, ஜூன் 27 இல் ஒபின்சுக் அணுக்கரு மின் நிலையம் என்ற பெயரில் அமைக்கப்பட்டது.
# அணு மின் நிலையம்

## நிலைய அமைப்புகள்

இவற்றில் வழக்கமான அனல்மின் நிலையங்களைப் போலவே மறைமுகமாக மின்சாரம் உண்டாக்கப்படுகிறது. அணுக்கரு உலையின் அணுப்பிளவு வினை உலையின் குளிர்த்தியை சூடாக்குகிறது. குளிர்த்தியாக நீரோ வளிமமோ அல்லது நீர்ம வடிவில் உள்ல பொன்மமோ (Metal) பயன்படுகிறது. உலையின் குளிர்த்தி பிறகு நீராவியை உருவா கொதிகலனுக்குச் சென்று நீரைச் சூடாக்கி நீராவியை உருவாக்குகிறது. இந்த அழுத்தம் ஊட்டிய நீராவி பலகட்ட நீராவிச் சுழலிக்குள் பாய்கிறது. சுழலி நீராவியை விரிவாக்கி ஓரளவு செறிவும் ஊட்டியதும் எஞ்சும் ஆவி வடிவ நீர் செறிகலனுக்குச் சென்று மேலும் செறிந்துக் குளிர்கிறது. செறிகலன் ஒரு வெப்பப் பரிமாற்றியாகும் இது மறுபுறம் ஆற்று நீருடனோ கடல்நீருடனோ அல்லது குளிர்த்தும் கோபுரத்திலோ இணைக்கப்படுகிறது. பிறகு அந்த நீர் மீண்டும் கொதிகலனுக்குள் எக்கி வழியாக ஏற்றப்படுகிறது. இந்த வட்டிப்பு அல்லது சுழற்சி மீண்டும் தொடங்குகிறது. நீர்-நீராவி சுழற்சி இரேங்கைன் சுழற்சியைப் பின்பற்றுகிறது.
# அணு மின் நிலையம்

## நிலைய அமைப்புகள்

### அணுக்கரு உலைகள்

அணுக்கரு உலைகள் ஓர் அணுக்கருத் தொடர்வினையைத் தொடங்கிக் கட்டுபடுத்தும் எற்பாடு அல்லது சாதனமாகும். அணுக்கரு உலை அணுக்கரு மின் நிலையங்களிலும் அணுக்கருக் கப்பல்களைச் செலுத்தவும் பயன்படுகிறது.  
அணுக்கரு உலைகள் தம் தொடர்வினைக்கு யுரேனியத்தை எரிபொருளாகப் பயன்படுத்துகின்றன. யுரேனியம் ஓர் உயரெடைத் தனிம மாகும். இது புவியில் கடல்நீரிலும் பாறைகளிலும் பேரளவில் கிடைக்கிறது. இயற்கையில் இது இருவகை ஓரகத் தனிமங்களாகக் கிடைக்கிறது: யுரேனியம்-238 (U-238) (99.3%) யுரேனியம்-235 (U-235) (0.7 %). ஓரகத்தனிமங்கள் நொதுமிகளின் எண்ணிக்கை வேறுபடும் ஒரே தனிமத்தின் வடிவங்களாகும். எனவே U-238 இல் 146 நொதுமிகளும் U-235 இல் 143 நொதுமிகளும் உள்ளன. ஒவ்வொரு ஓரகத்தனிம்மும் வேறுபட்ட பண்புகளைக் கொண்டமையும். எடுத்துகாட்டாக, U-235 பிளக்க முடிந்தது. பிளவு வினையின்போது இது ஏராளமான ஆற்றலை வழங்குகிறது. எனவே இது அணுக்கரு உலைக்கு உகந்த எரிபொருளாகும். ஆனால், U-238 ஐப் பிளத்தல் அரிது. மேலும் வேறுபட்ட ஓரகத்தனிமமும் வேறுபடும் அரை-வாழ்நாளைப் பெற்றுள்ளன. அரைவாழ்நாள் என்பது தனிமம் தனது அரைப்பகுதி சிதைந்துப் பாதியாகப் பிடிக்கும் கால அளவாகும். U-238 நெடிய அரை வாழ்நாளை U-235 அதைவிடக் குறைவான அரை வாழ்நாளையும் பெற்றுள்ளன. எனவே முன்னது சிதைய நெடுங்காலமாகும். இதனால் U-238, U-235 ஐ விட குறைவான கதிரியக்கம் உடையதாகும்.  
அணுக்கரு உலை மின் நிலையத்தின் உயிர்நாடியாகும். இதன் நடுப்பகுதியில் தொடர்வினையால் வெப்பம் உருவாகிறது. இந்த வெப்பம் குளிர்த்தியை உலைவழியாகப் போகும்போது சூடேற்றுகிறது. உலையில் அணுக்கரு பிளவால் கிடைக்கும் வெப்பம் நீராவிக்கலனில் நீராவியாக்கப் பயன்படுகிறது. இந்நீராவி நீராவிச்சுழலிகளை இயக்குகிறது. நீராவிச்சுழலிகள் கப்பலின் செலுத்துபொறியையோ மின்னாக்கியையோ இயக்குகிறது.  
அணுக்கருப் பிளவு வினை கதிரியக்கத்தை உண்டாக்குவதால், உலையின் கரு அல்லது அகடு காப்புக் கவசத்தால் சூழப்பட்டுள்ளது. இது கதிர்வீச்சை உறிஞ்சி, கதிரியக்கஒ பொருள் சூழலில் பரவாமல் தடுக்கிறது.மேலும் உலையை உள்ளேதங்களில் இருந்தும் வெளித்தாக்கங்களில் இருந்தும் காக்க, உலையைச் சுற்றிக் கற்காரைச்சுவர் கும்மட்டம் கட்டியெழுப்பப்படுகிறது.
# அணு மின் நிலையம்

## நிலைய அமைப்புகள்

### நீராவிச் சுழலிகள்

நீராவிச்சுழலி நீராவியின் வெப்ப ஆற்ரலை இயக்க ஆற்றலாக மாற்றுகிறது. நீராவிச் சுழலி அணுக்கரு உலைக் கட்டிடத்தில் இருந்து தனிப்படுத்தி வைக்கப்படுகிறது.மேலும் இயங்கும் நீராவிச் சுழலி சிதைய நேர்ந்தால் அதன் சிதிலங்கள் அணுக்கரு உலையைத் தாக்காதவாறு நிறுவப்படுகிறது.  
உயரழுத்த நீர் உலையில் நீராவிச் சுழலி அணுக்கரு அமைப்பில் இருந்து தனிமைப்படுத்தி வைக்கப்படும்..நீராவிச் சுழலியின் கசிவால் கதிரியக்க நீர் தொடக்கக் கட்டடத்துக்குள் சென்றால் கண்டறிய ஒரு கதிரியக்க அளவி நீராவிக்கலனின் வெளித் தடத்தில் நிறுவப்பட்டிருக்கும். மாறாக கொதிநீர் உலைகள் கதிரியக்க நீரை நீராவிச் சுழலி வழியாக கடத்துகின்றன. இதனால் சுழலி, மின் நிலையக் கட்டுபாட்டறையின் ஒரு பகுதியாக கண்காணிக்கப்படுகிறது.
# அணு மின் நிலையம்

## நிலைய அமைப்புகள்

### மின்னாக்கி

மின்னாக்கி அல்லது மின்னியற்றி இயக்க ஆற்றலை மின் ஆற்றலாக மாற்றுகிறது. இப்பணியை குறைவான காந்தமுனைகளும் உயர் நிறுவு திறனும் உள்ள மாமி ஒத்தியங்கு மின்னாக்கிகள் நிறைவேற்றுகின்றன.
# அணு மின் நிலையம்

## நிலைய அமைப்புகள்

### குளிர்த்தும் அமைப்பு

குளிர்த்தும் அமைப்பு உலை வெப்பத்தை நிலையத்தின் வேறுபகுதிக்குக் கொண்டுசெல்கிறது. இவ்வெப்பம் மின்னாக்கத்துக்கோ வேறு பயன்பாடுகளுக்கோ உதவும். வழக்கமாக இந்த சூடான குளிர்பொருள் கொதிகல ஆற்றல் வாயிலாகப் பயன்படுகிறது. கொதிகல்ன் தரும் அழுத்த நீராவி மற்றொரு நீராவிச் சுழலியை இயக்கும். இந்நீராவிச் சுழலி மின்னாக்கிகளை இயக்கும்.
# அணு மின் நிலையம்

## நிலைய அமைப்புகள்

### காப்புக் கவாடங்கள்

நெருக்கடி நேரத்தில் உலை வெடிக்காமலும் குழாய்கள் உடையாமலும் இருக்க காப்புக் கவாடங்கள் பயன்படுத்தப்படுகின்றன. கவாடத்துக்குத் தரப்படும் பாய்வு வீதங்கள் சற்றே கூடுதல் அழுத்தத்தில் இருக்குமாறு கவாடம் வடிவமைக்கப்படும். கொதிநீர் உலையில் நீராவி நேரடியாக தணிப்பு அறைக்கு அனுப்பிச் செறிய வைக்கப்படும். வெப்பப் பரிமாற்றியில் உள்ள இந்தத் தணிப்பு அறை இடைநிலைக் குளிர்த்தல் சுற்றுடன் இணைக்கப்படும்.
# அணு மின் நிலையம்

## நிலைய அமைப்புகள்

### நீரூட்டும் எக்கி (ஏற்றி)

கொதிகலனிலும் உலையிலும் உள்ள நீர்மட்டம் நீரூட்ட அமைப்பால் கட்டுபடுத்தப்படுகிறது. நீரூட்டும் அமைப்பு செறிகல நீரை அழுத்தமூட்டி அழுத்தநீர் உலைகளில் நேரடியாக உயர்விசையோடு நீராவிக்கலனுக்குச் செலுத்தும்; ஆனால், கொதிநீர் உலைகளில் நேரடியாக உலைக்கே அனுப்பிவிடும்.
# அணு மின் நிலையம்

## நிலைய அமைப்புகள்

### நெருக்கடிநேர மின் வாயில் (வழங்கல்)

அணுக்கரு மின் நிலையங்களுக்கு இருவேறான மின்வழங்கும் வாயில்கள் அவை இயங்காதபோது தேவைப்படுகின்றன.இவை நிலைய மின்மாற்றிகளுக்குத் திறனூட்டத் தேவையாகின்றன, எனவே இவை நிலைய மின்வங்கு முற்றத்தில் இருந்து தனியாகவும் தொலைவிலும் அமையவேண்டும். இவற்றுக்கு மின்சாரம் தர பல வேறான மின்செலுத்த்த் தொடர்கள் பின்னணியில் இருத்தல் வேண்டும்.கூடுதலாக, சில அணுக்கரு மின் நிலையங்களில் சுழலி மின்னாக்கியே மின் நிலைய இல்லச் சுமைகளுக்கு, மின்னாக்கி வெளியீட்டில் உள்ள நிலைய மின்னூட்டப் பெருந்தண்டில் இருந்து, உயர்த்தும் மின்மாற்றி, நிலையச் சேவை மின்மாற்றிகள் வழியாக மின்சாரம் தருகிறது (இந்நிலையங்களில் வலையிணைப்பு முற்றத்தின் ஊடாக பொது மின்கட்டமைப்பில் இருந்தும் மின்சாரத்தை நேரடியாகப் பெறும் சேவை மின்மாற்றிகளையும் கொண்டுள்ளன). இதுபோல இரண்டு கூடுதை மின்வாயில்கள் உள்ளநிலையிலும் மின் நிலையத்துக்கு மின்சாரம் கிடைக்காமல் போக வாய்ப்புண்டு. வெளியில் இருந்து மின்சாரம் கிடைக்காமலும் குறிப்பிட்ட நிலைய அணி மின்நிறுத்தத்திலும் உள்ளபோது நிலையப் பதுகாப்பைப் பேணிட, அணுக்கரு மின் நிலையங்கள் நெருக்கடி மின்வாயில் ஒன்றைப் பெற்றிருக்கும். மேலும் மின்கல அடுக்குகள் அளத்தல், கட்டுபாட்டு அமைப்பு, கவாடங்கள் ஆகியவற்றுக்குத் தடங்கல் இல்லாத மின்சாரம் தருகின்றன. இம்மின்கல அடுக்குகளுக்கும் மின்னோடியால் இயங்கும் எக்கிகளுக்கும் டீசல் மின்னாக்கிகள் நேரடியாக மாமி மின்திறனை வழங்குகின்றன. நெருக்கடிநேர டீசல் மின்னாக்கிகள் நிலையத்தின் அனைத்து இனை, துணை அமைப்புகளுக்கம் வழங்காது; உலைப் பாதுகாப்பைப் பேண அதைநிறுத்தவல்ல அமைப்புகளுக்கும் உலையில் இருந்து அணுச்சிதைவு வெப்பத்தினை வெளியேற்றி உடனடியாக உலையகட்டைக் குளிர்த்தும் அமைப்புகளுக்கும் மட்டுமே வழங்கும். சில நிலையங்களில் பயன்படுத்திய எரிபொருளைக் குளிர்த்தவும் கூட மின்சாரம் வழங்கப்படுகிறது.நிலையத்தில் உள்ல முதன்மை ஊட்டுநீர், செறிவூட்டி, சுழற்சிநீர், உலைக்குளிர்த்தல் போன்ற பயன்பாடுகளுக்கான பெரிய அளவு எக்கிகளுக்கு டீசல் மின்னாக்கிகள் மின்சாரம் வழங்குவதில்லை.
# அணு மின் நிலையம்

## மின் நிலையப் பணியாளர்த் தொகுதி

- அணுக்கருப் பொறியாளர்கள்
- உலை இயக்குவோர்கள்
- எந்திரப் பொறியாளர்கள்/உடல்நல இயற்பியலாளர்கள்
- மின் நிலைய நெருக்கடிநேரச் செயல்பாட்டுக் குழுப் பணியாளர்கள்
- அணுக்கரு ஒழுங்குமுறை ஆணையத்தின் நிலைய ஆய்வாளர்கள்
# அணு மின் நிலையம்

## பொருளியல்

அணுக்கரு மின் நிலையங்களின் பொருளியல் முரண்பாட்டுச் சிக்கல் வாய்ந்ததாகும். இது ஏன், ஆற்றல் வாயிலைத் தேர்வு செய்வதே பலகோடி உரூபாய் முதலீட்டுச் சிக்கல் உள்ளதாகும். இந்நிலையங்களின் நிறுவல் முதல் உயர்வானதாகும். ஆனால் எரிபொருள் செலவோ மிகவும் குறைவானதாகும். இது எரிபொருள் பிரித்தெடுப்பு, பதப்படுத்தல், பயன்படுத்திய எரிபொருளின், தேக்கச் செலவுகளையும் உள்ளடக்கியதே. எனவே, மற்ற மின்னாக்க முறைகளோடு ஒப்பிடும்போது உகந்த பொருளியல் சிக்கனம் வாய்ப்பது நிலையக் கட்டுமானக் கால அளவு, முதலீட்டு வாய்ப்பு ஆகிய கூறுபாடுகளைச் சார்ந்துள்ளது. செலவு மதிப்பீடுகள் அணுக்கரு மின் நிலைய இயக்க நிறுத்தம், பயன்படுத்திய எரிபொருளின் தேக்கச் செலவுகள் அல்லது எதிர்கால மின் நிலையப் பயன்பாட்டுக்கான (நான்காம் தலைமுறை உலைகளுக்கான) மீளாக்கச் செலவுகள் ஆகியவற்றையும் உள்ளடக்கும். இந்த புதிய எதிர்கால மின் நிலையங்கள் அணுக்கரு எரிபொருள் சுழற்சியை முற்றிலும் மூடுதிறத்தோடு வடிவமைக்கப்படுகின்றன.  
மற்றொருவகையில் இந்த கூடுதலான முதலீட்டுச் செலவு கரி உமிழ்வு வணிகம் சார்ந்த கரிவரிவிதிப்பைத் தவிர்த்து மாசில்லா மின்னாக்கத்துக்கு வழிவகுப்பதால் பொருளியலாக வரவேற்கப்படுகிறது. மேலும் மேம்பட்ட மூன்றாம், நான்காம் தலைமுறை உலைகளின் வடிவமைப்பால் இவை கூடுதலான திறமையோடு இயங்குமென எதிர்பார்க்கப்படுகிறது. மூன்றாம் தலைமுறை உலைகளின் திறமை 17% அளவு கூடும் எனவும் நான்காம் தலைமுறை உலைகளின் வடிவமைப்பில் பயன்படுத்திய அணுக்கரு எரிபொருளேதும் எஞ்சாதெனக் கூறப்படுகிறது.  
கிழக்கு ஐரோப்பாவில் பல நெடுநாள் திட்டங்கள் நிதி கிடைக்காமல் திணருகின்றன. குறிப்பாக, பல்கேரியாவின் பெலீன் நிலையம், உரொமேனியாவில் உள்ளசெர்நவோடா நிலையக் கூடுதல் உலைகள் நிதியின்றித் தவிக்கின்றன. பின்னணியில் இருந்த நிதியாளர்கள் பின்வாங்கிவிட்டனர். மேலும் இங்கு மலிவான வளிம வாயில் கிடைப்பதாலும் அதன் எதிர்காலக் கிடைப்பும் உறுதியாக உள்ளதாலும் இதுவும் அணுக்கரு நிலையத் திட்டங்களுக்கு குந்தகமாக விளங்குகிறது. இவற்றில்கட்டுமானச் செலவு, இயக்கச் செலவு, எரிபொருள் செலவு, பிற கூறுபாடுகள் ஆகியவற்றைச் சார்ந்த இடர்பொறுப்பு மின்வழங்குவோரிடம் இல்லை; மாறாக மின்நுகர்வோர் தலையிலேயே கட்டப்படுகிறது. இப்போது பல நாடுகள் மின்வணிகத்தைத் தாராளமயமாக்கி விட்டன. இந்நிலையில் நிலைய இடர்கள் அனைத்துமே நுகர்வாளரிடம் விடாமல் முதலீட்டை மீட்பதற்கும் முன்பாகவே சிக்கனப் போட்டியாளரின் பொறுப்பிலும் நிலைய விற்பனையாளர் பொறுப்பிலும் நிலைய இயக்குவோரின் பொறுப்பிலும் வந்துள்ளது. இதனால், அணுக்கரு மின் நிலையப் பொருளியலில்முற்றிலும் புதிய மதிப்பீட்டு முறை உருவாகியுள்ளது.  
அண்மையில் 2011 இல் நிகழ்ந்த புகுழ்சிமா அணுக்கரு ஏதத்திற்குப் பிறகு நடப்பில் இயங்கும் நிலையங்கள், எதிர்கால நிலையங்களின் அடக்கச் செலவும், நிலைய இருப்பிட எரிபொருள் மேலாண்மையின் செலவும் மேம்பட்ட வடிவமைப்புச் செலவும் கூடுவதால், உயர வாய்ப்புள்ளது. என்றாலும்,பல நடப்பு வடிவமைப்புகள், (AP1000 போன்றவை) வினைப்புறக் குளிர்த்து அமைப்பைப் பயன்படுத்துவதால், குளிர்த்து அமைப்புக்கான தேவையற்றக் கூடுதல் பின்னணிப் பாதுகாப்புக் கருவிகள் பெரிது தவிர்க்கப்படுகின்றன.
# அணு மின் நிலையம்

## பாதுகாப்பும் ஏதங்களும் (நேர்ச்சிகளும்)

சார்லசு பெரோ தன் இயல்பான ஏதங்கள் (விபத்துகள்) எனும் நூலில் சிக்கலான, இறுக்கமாக இணைவுற்ற அணுக்கரு உலைகள் அமைந்த மின் நிலையங்கள் எதிர்பாராத பன்முகக் குலைவுகளைக் கொண்டுள்ளன எனக் கூறுகிறார். இவ்வகை ஏதங்கள் தவிர்க்க இயலாதவை மட்டுமல்ல. முற்றிலுமாக வடிவமைப்பால் எளிதாகக் கடக்க முடியாதவையும் ஆகும் என்றும் கருத்துரைக்கிறார். An interdisciplinary team from MIT has estimated that given the expected growth of nuclear power from 2005 – 2055, at least four serious nuclear accidents would be expected in that period. என்றாலும் இவர் 1970 க்குப் பின்னர் உருவாகியுள்ள பாதுகாப்பு மேம்பாடுகளைக் கருத்தில் கொள்ளவில்லை.. இன்றலவில் 1970 க்குப் பின்னர் ஐந்து மாபெரும் உலையகட்டுக் குலைவுகளால் ஏதங்கள் நேர்ந்து பேரழிவுகளை விளைவித்துள்ளன. இதில் ஒன்று 1979 இல் மூமைல் தீவு ஏதமாகும்; மற்றொன்று 1986 இல் செர்நோபிலில் நிகழ்ந்த ஏதமாகும். மூன்றாவது தாயிச்சியில் 2011 இல் நிகழ்ந்த புகுழ்சிமா-தாயிச்சி ஏதமாகும்இது மின்னாக்க உலையின் இயக்கத் தொடக்கத்திலேயே ஏற்பட்டுள்ளது.இதனால் உலகளாவிய நிலையில் நிரலாக எட்டு ஆண்டுகளுக்கு ஒருமுறை பேரழிவுதரும் அணுக்கரு மின் நிலைய ஏதம் ஏற்பட்டது புலப்படுகிறது.
# அணு மின் நிலையம்

## கருத்து முரண்பாடுகள்

அணுக்கரு மிந்திறன் விவாதம் கருத்து முரண் மிக்கதாகும். இந்த விவாதம் நாட்டின் பொதுப்பணி பயன்பாட்டுக்கான மின்தேவையை நிறைவு செய்ய அணுக்கருப் பிளவு உலைகளைப் பயன்படுத்தி மின்னாக்கம் மேற்கொள்வதைப் பற்றியே நடந்தது. அணுக்கரு எரிபொருளைப் பயன்படுத்தி மின்திறன் ஆக்கம் சில நாடுகளில் 1970களிலும் 1980களிலும் தொழில்நுட்ப வரலாற்றிலேயே இதுவரை காணாத அளவு செறிவுற்றதாலும் அதனால் எழுந்த கருத்து முரண்பாட்டாலும் இவ்விவாதம் கிளைத்து முற்றி வெடித்தது.  
அணுமின் திறன் ஏற்போர் இது நீடிப்புதிற ஆற்றல் வாயில் எனவும் கரி உமிழ்வைக் குறைக்கிறது எனவும் மேலும், எரிபொருளுக்கான இறக்குமதியைப் பின்னணியில் அமையுமாறு ஏற்பாடு செய்தால், இது தொடர் ஆற்றல் நிலைப்பையும் உறுதிப்பாட்டையும் வழங்கவல்லது எனவும் வாதிடுகின்றனர். இவர்கள் தொல்படிவ எரிபொருள் பயன்பாட்டை ஒப்பிடும்போது, அணுக்கரு ஆற்றல் காற்றுமாசை ஏற்படுத்துவதில்லை என்கின்றனர். மேலும் இவர்கள் அணுக்கரு ஆற்றல் ஒன்றுமட்டுமே மேலை நாடுகள் தற்சாபுடன் இருக்க உதவும் எனவும் கூறுகின்றனர் கழிவுத் தேக்கச் செலவு மிகக் குறைவானதே எனவும் புதிய வடிவமைப்பு உலைகளில் மேம்பட்ட புதிய தொழில்நுட்பங்களைப் பயன்படுத்தினால் மேலும் இச்செலவு மிகவும் குறைந்துவிடும் என்றும் வாதிடுகின்றனர். மேலும் மேலை உலக இயக்கப் பாதுகாப்பும் உலகின் பிற பெரும்பாலான அணுக்கரு மின் நிலையங்களுடன் ஒப்பிடும்போது, உயர்தரம் வாய்ந்த்தாக உள்ளது எனவும் சுட்டிக் காட்டுகின்றனர்.  
அணுக்கரு மின்திறன் எதிர்ப்பாளர்கள் இது மக்களுக்கும் சுற்றுச்சூழலுக்கும் பல அச்சுறுத்தல்களைக் கொண்டுள்ளது எனவும் இவற்றில் உடல்நல இடர்களும் யுரேனியம் பிரித்தெடுப்பும் பதப்படுத்தமும் போக்குவரத்தும் ஏர்அடுத்தும் சுற்றுச்சூழல் அழிவும் உள்ளடங்கும் எனவும் எரிபொருள் களவாடலால் அணுக்கருப் படைகலன் உருவாக்க வாய்ப்பும் உள்லது எனவும் வாதிடுகின்றனர். மேலும் இதுவரை தீர்வு காணாத கதிரியக்க்க் கழிவுப்பொருள் சிக்கலும் உள்ளது என்கின்றன மேலும் அவர்கள் உலையே சிக்கல்வாய்ந்த அமைப்பாக உள்ளதால் இதில் பலவகை ஊறுகள் நேரலாம் எனவும் அவற்ரால் பல ஏதங்கள் (நேர்ச்சிகள்) ஏர்அடும் வாய்ப்புகள் எப்போதும் உண்டு எனக் கருதுகின்றனர். இந்த இடர்களைப் புதிய தொழில்நுட்பம் எதுவுமே தவிர்க்கும் என்பதை அவர்கள் நம்ப மறுக்கின்றனர். யுரேனியம் பிரித்தெடுப்பில் இருந்து அணுக்கரு நிலையத்தை இயக்கத்தில் இருந்து நிறுத்திவைக்கம் வரையிலான அணுக்கரு எரிபொருள் தொடரின் அனைத்து ஆற்றல்-செறிவுக் கட்டங்களையும் கருதும்போது, இதுவொன்றும் தாழ்கரி உமிழ்வு வாயிலாகாது எனவும் வாதிடுகின்றனர்.
# அணு மின் நிலையம்

## அணுக்கரு எரிபொருள் மீள்பதனாக்கம்

அணுக்கரு எரிபொருள் மீள்பதனாக்கத் தொழில்நுட்பம் கதீர்வீச்சுக்கு ஆட்படுத்திய அணுக்கரு எரிபொருளில் இருந்து புளூட்டோனியத்தை வேதியியலாகப் பிரித்தெடுத்து அதிலிருந்து அணுப்பிளவியன்ற புளூட்டோனியத்தை மீட்கும் செயல்முறையாகும். மீள்பதனாக்கம் பல நோக்கங்களை நிறைவேற்றுகிறது,இதன் சார்பு முதன்மை காலத்துக்குக் காலம் மாறுபடுகிறது. முதலில் அணுப்படைக்கலனுக்குத் தேவையான புளூட்டோனியத்தைப் பிரித்தெடுக்கவே இத்தொழில்நுட்பம் பயன்பட்டது. வணிக நடைமுறையில் அணுக்கரு மின்திறன் வந்ததுமே, மீள்பதப் புளூட்டோனியம் மீள்சுழற்சி எரிபொருளாக அனல் உலைகளுக்குப் பயன்படலானது.எரிபொருள் கூடுதலாக12% அளவு மின் திறனைத் தரவல்லதாக உள்ளது. மேலும் இது ஓரளவுக்குப் புளூட்டோனியம் இருப்பையும் குறைக்கிறது. யுரேனிய விலையும் கழிவுத்தேக்கச் செலவும் கூடுதலாக உள்ளநிலையில் பேரளவில் கிடைக்கும் உலைக்கழிவு யுரேனியத்தை மீள்பதனாக்கம் செய்து மீளவும் உலைகளில் பயன்படுத்தலாம். இறுதியில் பேரீன் உலைகளில் மீள்சுழற்சிப் புளூட்டோனியத்தயும் உலைக்கழிவு யுரேனியத்தையும் உலை உருவாக்கும் ஆக்டினைடு எரிபொருளையும் பயன்படுத்தி இயற்கை யுரேனியத்தில் இருந்து பெறும் மின் திறனை 60 மடங்குக்கும் மேலாகப் பெருக்கலாம்.  
அணுக்கரு மீள்பதனாக்கம் கழிவுப்பொருளின் பருமனைக் குறைக்கிறது. ஆனால் கதிரியக்கத்தைக் குறைக்காது;வெப்ப உருவாக்கத்தையும் குறைக்காது. எனவே இது கழிவுத் தேக்கத் தேவையையும் தவிர்க்காது. மேலும் கழிவுத்தேக்கக் களவாடல்வழி அணுக்கருப் படைக்கலன் உருவாக்க வாய்ப்பளித்து அணுக்கரு அச்சுறுத்தலுக்கு வழிவகுக்கும் என்பதால், அரசியலாக விவாதத்துக்கு உரியது. இதன் புவியிடத் தேக்க இருப்பிடத் தேர்வும் நேரடிக் கழிவுப்பொருள் தேக்கலைப் போலவே உயர்செலவினத்தால் அரசியல் சிக்கல் மிக்கதாகிறது. அமெரிக்க ஒன்றிய நாடுகளில் அணுக்கரு மீள்பதனாக்கம் தொடர்பான புழ்சின் பேரளவுத் திட்டங்களை நிறைவேற்றாமல் பின்வாங்கி, அறிவியல் ஆய்வுக்கான அணுக்கரு மிள்பதனாக்கத்துக்கு மட்டுமே ஒப்புதல் நல்கினார்.
# அணு மின் நிலையம்

## ஏதக் காப்புறுதி

அணுக்கரு சேதத்துக்கான பொதுமக்கள் கடப்பாடு குறித்த வியன்னா மாநாடு அணுக்கரு இழப்புக் கடப்பாட்டுக்கான பன்னாட்டுச் சட்டகத்தைச் சரியாக முன்வைக்கிறது.  
என்றாலும் பல உலக அணுக்கரு மின் நிலையங்களைக் கொண்ட அமெரிக்க, உருசியா, சீனா, யப்பான் போன்ற வல்லரசு நாடுகள் இந்தக் கடப்பாட்டை இதுவரை ஏற்றுக் கையெழுத்திடவில்லை.  
அமெரிக்காவில் அணுக்கரு ஏதங்களுக்கான காப்புறுதிக்கான கடப்பாடுகள், 2025க்குப் பின்னர் உரிமம் வழங்கவுள்ள மின் நிலையங்களுக்கு பிரைசு-ஆண்டர்சன் அணுக்கருத் தொழிலகக் காப்புறுதிச் சட்ட்த்தின்கீழ் வரையறுக்கப்பட்டுள்ளது.  
பெரும்பிரித்தானியா ஒன்றிய பிரித்தானிய அரசுகளின் ஆற்றல் கொள்கைப்படி, இயற்றப்பட்ட அணுக்கரு நிறுவல் சட்டம், 1965 இல் அனுக்கரு சேதம் தரும் இழப்புகளுக்கான கடப்பாடுகள், அணுக்கரு நிலையத்தைக் கட்டி இயக்கும் உரிமதாரரின் பொறுப்பாக வரையறுத்துள்ளது.இந்தச் சட்டப்படி, நிலையத்தை இயக்கும் உரிமதாரர் ஏத நிகழ்வுக்குப் பின் பத்தாண்டுகட்கு 150 மில்லியன் பவுண்டுகள் அளவுக்கு இழப்பீடு வழங்கவேண்டும். முப்பது ஆண்டுகட்குப் பிறகு அரசே இந்தக் கடப்பாட்டைச் சந்திக்கும். மேலும் அரசு, பன்னாட்டுப் பாரிசு மாநாட்டு முடிவின்படியும் அதற்கு மிகைநிரப்பாக நடந்த பிரசல்சு மாநாட்டு முடிவின்படியும் அணுக்கரு ஆற்றல் புலத்தில் மூன்றாம் தரப்புக்கு ஏற்படும் இழப்புக்குக் கூடுதலான நாட்டிடையிலான கடப்பாட்டையும் 300 மில்லியன் பவுண்டு அளவுக்கு ஈடுகட்ட வேண்டும்.
# அணு மின் நிலையம்

## அணுக்கரு நிலைய இயக்கம் நிறுத்தல்

** அணுக்கரு நிலைய இயக்கம் நிறுத்தல் (Nuclear decommissioning)** என்பது அணு மின் நிலையத்தின் இயக்கத்தை நிறுத்தி உரிய இருப்பிடக் கதிர்வீச்சால் பொதுமக்களுக்கு வேறு பாதுகாப்பேதும் தேவையற்ற வகையில் அதை நீக்குவதாகும். மற்ற மின் நிலையங்களைப் பிரித்து அகற்றுவதில் இருந்து அணு மின் நிலையங்கள் கதிர்வீச்சுள்ள உலைக்கழிவுபொருளால் வேறுபடுகின்றன. எனவே இவற்றுக்கெனத் தனியான தகுந்த முன்னெச்சரிக்கைகள் தேவைப்படுகின்றன.  
அணுக்கரு மின் நிலையங்களை இயக்குவற்கான உத்தரவாதக் காலம் 30 ஆண்டுகளாகும். தேய்மானக் காரணிகளில் ஒன்றாக, மின்னணுவாக்கக் கதிரியக்கத்தால் உலைகளின் அழிவு கருதப்படுகிறது . கதிரியக்க ஆய்வுக்குப் பின்னர் காய்கறிகளும் மீன்களும் ஏற்றுமதி செய்வது நிறுத்தப்பட்டது.]]  
அணுக்கருத்தொழில்துறை, புதிய தொழில்நுட்பமும் கூர்ந்த மேற்பார்வையும் அணு மின் நிலையங்களைக் காப்பானதாக மாற்றிவிட்டதெனக் கூறினாலும், செர்நோபிள் பேரழிவிற்குப் பின்னர் பன்னாட்டளவில்1986 முதல் 2008 வரை 57 சிறுசிறு அணுக்கரு ஏதங்கள் நிகழ்ந்துள்ளன. இவற்றில் மூன்றில் இருபங்கு அமெரிக்க ஒன்றிய நாடுகளில் நிகழ்ந்துள்ளன. பிரான்சு அணு ஆற்றல் முகமையம் எவ்வளவு தொழில்நுட்பப் புத்தாகங்கள் ஏற்பட்டாலும் மாந்தக்குறைபாட்டாலும் புறக்கணிப்பாலும் நிகழும் ஏதங்களை அணுக்கரு மின் நிலைய இயக்கத்தில் நீக்குவது அரிது எனக் கூறுகிறது.  
பெஞ்சமின் சோவாகூலின் கருத்துப்படி, 2003 இல் மசாசூசட் தொழில்நுட்பக் கழகத்தின் பலதுறை வல்லுனர்கள் குழு எதிர்காலத்தில் 2005 இல் இருந்து 2055வரையிலான அணுக்கருத் தொழில் வளர்ச்சியைக் கருதும்போது அக்காலகட்டத்தில் குறைந்தது நான்கு அணுக்கரு நிலைய ஏதங்களாவது நேரலாம் எனக் கருதியது. செருமனியில் உள்ள பிபிலிசு அணுக்கரு மின் நிலையம் நிறுவுதிறனின் 40 முதல் 100% நெடுக்கத்தில் மணித்துளிக்கு 15% வீதம் மாறும்படி வடிவமைக்கப்பட்டுள்ளது.
மீள்சுழற்சி நீரை வேறுபடுத்தி சுமையை எளிதாக மாற்றுந்திறமையைப் பெற்றுள்ளதால், கொதிநீர் உலைகள் சுமை வேறுபாட்டை ஏற்கும் நெகிழ்திறம் வாய்ந்தவையாக உள்ளன.
# பகுதிச் சார்பு

**பகுதிச் சார்புக்கான எடுத்துக்காட்டு]]**  
| இல்லாத முழுச் சார்புக்கான எடுத்துக்காட்டு]] | } |
| --- | --- |  
கணிதத்தில் *X* இலிருந்து *Y* க்கு வரையறுக்கப்படும் **பகுதிச் சார்பு** (*partial function*) என்பது *X* இன் ஏதாவதொரு உட்கணம் *X* ′ எனில், என அமையும் சார்பாகும். ஒரு பகுதிச் சார்பு, , அதன் ஆட்களம் *X* இன் ஒவ்வொரு உறுப்பையும் *Y* இன் ஒரு உறுப்போடு இணைப்பதில்லை; மாறாக *X* இன் ஏதாவதொரு உட்கணத்தின் ஒவ்வொரு உறுப்பையும் *Y* இன் ஒரு உறுப்போடு இணைக்கும் விதியாக உள்ளது. எனில் *f* ஒரு **முழுச் சார்பு** (*total function*) என அழைக்கப்படுகிறது. இம்முழுச் சார்பு ஒரு சார்புக்குச் சமானமானது. ஒரு சார்பின் ஆட்களம் எதுவெனத் தெளிவில்லாத நிலையில் பகுதிச் சார்பு பயன்படுகிறது.  
பகுதிச் சார்பின் அமைவு:  
எனில்:
-
- *f*(*x*) வரையறுக்கப்படவில்லை
:இந்த இரண்டில் ஏதாவது ஒன்றாக இருக்கும்.  
எடுத்துக்காட்டாக, முழு எண் கணத்தில் வரையறுக்கப்படும் வர்க்கமூலம் காணும் சார்பு:
:<math>g\colon \mathbb{Z} \to \mathbb{Z}</math>
:<math>g(n) = \sqrt{n}.</math>  
முழு வர்க்கங்களாக உள்ள முழுஎண்களுக்கு மட்டுமே *g*(*n*) வரையறுக்கப்படுவதால் இது ஒரு பகுதிச் சார்பாகும்.
:;
:*g*(26) வரையறுக்கப்படவில்லை.
# பகுதிச் சார்பு

## அடிப்படைக் கருத்துகள்

தற்காலக் கணிதப் பயன்பாட்டில் பகுதிச் சார்பின் ஆட்களம் என்ற கருத்து இருவிதமாக உள்ளது. பெரும்பாலான கணிதவியலாளர்கள் *f*:*X*&nbsp;→&nbsp;*Y* எனில், *f*(*x*) வரையறுக்கப்படும் *X* இன் உறுப்புகளைக் கொண்ட உட்கணமான *X* ' ஐ, ”*f* இன் ஆட்களம்” என்கின்றனர். சிலர் *X* ஐ, ”*f* இன் ஆட்களம்” என்றும் *X* ஐ ”வரையறையின் ஆட்களம்” (*domain of definition*) என்றும் அழைக்கின்றனர். இதேபோல பகுதிச் சார்பின் வீச்சு என்பதும் இணையாட்களம் அல்லது சார்பின் எதிருருக்களின் கணத்தைக் குறிக்கலாம்.  
வெகுசில சமயங்களில் *X* ஐ ஆட்களமாகவும், *Y* ஐ இணையாட்களமாகவும் கொண்ட பகுதிச் சார்பானது *f*: *X*&nbsp;⇸&nbsp;*Y* என அம்புக்குறியில் ஒரு சிறு குத்துக்கோடிடப்பட்டு எழுதப்படுவதும் உண்டு.  
பகுதிச் சார்பின் வரையறை ஆட்களத்தில் சார்பு உள்ளிடுகோப்பாக/ முழுக்கோப்பாக இருந்தால், அப்பகுதிச் சார்பும் உள்ளிடு கோப்பாக/முழுக்கோப்பாக இருக்கும். ஒரு பகுதிச் சார்பு உள்ளிடுகோப்பாகவும் முழுக்கோப்பாகவும் அமையலாம்.  
ஒரு சார்பின் இணையாட்களத்துக்குப் பதில் அதன் எதிருருக்களின் கணத்திற்கு மட்டுப்படுத்தும் போது, அச்சார்பு கண்டிப்பாக முழுக்கோப்பாக இருக்கும் என்பதால், ”பகுதி இருவழிக்கோப்பு” என்பது உள்ளிடுகோப்பாக உள்ள பகுதிச் சார்பைக் குறிக்கும்.  
உள்ளிடுகோப்பாக உள்ள பகுதிச் சார்பின் நேர்மாறும் உள்ளிடுகோப்பான பகுதிச் சார்பாகும். உள்ளிடு மற்றும் முழுக்கோப்பாக உள்ள பகுதிச் சார்பின் நேர்மாறு ஒரு உள்ளிடு பகுதிச் சார்பாக இருக்கும். உள்ளிடு கோப்பாகவுள்ள ஒரு முழுச் சார்பை உள்ளிடு பகுதிச் சார்பாக நேர்மாற்றலாம்.  
உருமாற்றத்தை பகுதிச் சார்புகளாகப் பொதுமைப்படுத்தலாம்.
:*X* கணத்தின் உட்கணங்கள் *A* , *B*
:*f*: *A* → *B* எனில், சார்பு *f* ஒரு ”பகுதி உருமாற்றம்” ஆகும்.
# பகுதிச் சார்பு

## முழுச் சார்பு

முழுச் சார்பு என்பது சார்பின் ஒத்த சொல்லாகும். முழுச் சார்பானது பகுதிச் சார்பின் சிறப்புவகை என்பதைக் காட்டுவதற்காக ”முழு” என்ற உரிச்சொல் பயன்படுத்தப்படுகிறது. பகுதிச் சார்புகள் அதிகம் காணப்படும் கணிதப் பகுதிகளில் அவற்றிலிருந்து வேறுபடுத்திக் காட்டுவதற்காக முழு என்ற அடைமொழி சேர்த்துக்கொள்ளப்படுகிறது.
# பகுதிச் சார்பு

## எடுத்துக்காட்டுகள்

### இயல் மடக்கை

மெய்யெண்களை மெய்யெண்களோடு இணைக்கும் இயல் மடக்கைச் சார்பினை எடுத்துக்கொண்டால்:  
ஒரு நேரிலா மெய்யெண்ணின் இயல்மடக்கை ஒரு மெய்யெண் அல்ல. அதாவது இயல்மடக்கைச் சார்பானது இணையாட்களத்தின் எந்தவொரு மெய்யெண்ணையும் ஆட்களத்தின் நேரிலா மெய்யெண்ணுடன் இணைப்பதில்லை. எனவே மெய்யெண் கணத்திலிருந்து மெய்யெண் கணத்திற்கு வரையறுக்கப்பட்டச் சார்பாக இயல்மடக்கைச் சார்பை எடுத்துக்கொண்டால் அது ஒரு முழுச் சார்பு அல்ல; அது ஒரு பகுதிச் சார்பாகவே இருக்கும். சார்பின் ஆட்களத்தை நேர் மெய்யெண்கணமாக கட்டுப்படுத்தினால் Iமட்டுமே இயல் மடக்கைச் சார்பு ஒரு முழுச் சார்பாக இருக்க முடியும்.
# பகுதிச் சார்பு

## எடுத்துக்காட்டுகள்

### இயல் எண்களின் கழித்தல்

இயல் எண்களின் கழித்தல் ஒரு பகுதிச் சார்பு:
:<math>f: \mathbb{N} \times \mathbb{N} \to \mathbb{N}</math>
:<math>f(x,y) = x - y.</math>
:<math>x \ge y</math> எனும்போது மட்டுமே இச்சார்பு வரையறுக்கப்படுகிறது.
# நுணா (பேரினம்)

*Bellynkxia* <small>Müll.Arg.</small>  
*Gutenbergia* <small>Walp., orth. var.</small>  
*Guttenbergia* <small>Zoll. & Moritzi</small>  
*Imantina* <small>Hook.f.</small>  
*Pogonanthus* <small>Montrouz.</small>  
*Rojoc* <small>Adans.</small>  
*Sphaerophora* <small>Blume</small>  
*Stigmanthus* <small>Lour.</small>  
*Stigmatanthus* <small>Roem. & Schult.</small>
# நுணா (பேரினம்)

## விளக்கம்

இந்தப்பேரினத்தாவரங்கள் உலகின் அனைத்து வெப்ப வலயப் பகுதிகளிலும் பரவியுள்ளது, இந்தப் பேரினத்தைச் சேர்ந்த மரங்கள், புதர்கள் அல்லது கொடிகள் என 80 இனங்கள் உள்ளன. அனைத்து மொரின்டா இனத் தாவரங்களின்பழங்கள் அல்லது கூட்டுக்கனிகள் சதைபற்று கொண்டவையாகவோ அல்லது உலர்பழங்களாகவோ உள்ளன. இந்த பேரினத்தைச் சேர்ந்த பல இனத் தாவரங்கள் போர்னியோ, நியூ கினி, நியூ கலிடோனியா, வடக்கு ஆத்திரேலியா போன்ற பகுதிகளில் காணப்படுகின்றன.  
பாரம்பரிய ஜப்பனிய, கொரிய, சீன மருத்துவத்தில், மொரின்டா பேரினத்தைச் சேர்ந்த வெண்நுணா மருத்துவ மூலிகையாக பயன்படுத்தப்படுகிறது. இதன் செயல்திறனுக்கு எந்த உறுதியான ஆதாரமும் இல்லை என்றாலும், உயிரியல் பண்புகளை கொண்ட ஒரு மூலிகை என்று கருதப்படுகிறது.
# சோடச இலட்சுமி

**சோடச இலட்சுமி** என்பவர்கள் பதினாறு வகையான இலட்சுமிகளாவர். சோடச என்றால் 16 என்று பொருளாகும். அட்ட இலட்சுமிகள் என்பவர்கள் எட்டு வகையான இலட்சுமிகளாவர். இவர்கள் ஒவ்வொருவருக்கும் இரண்டு தலைகள் உள்ளன. அதனால் ஒவ்வொரு தலையையும் ஒரு இலட்சுமி என்ற வகையில் இந்த பதினாறு இலட்சுமிகள் கூறப்படுகிறார்கள்.
# கஜலட்சுமி

**கஜலட்சுமி** (*Gajalakshmi*) என்பவர் அட்ட லட்சுமிகள் எனும் எட்டுவகையான இலட்சுமிகளுள் ஒருவராவார். இவர் பாற்கடல் மதனம் எனும் நிகழ்வின் போது தோன்றியவள். அவ்வாறு தோன்றும் போது இருபுறம் யானைகள் வந்து அபிசேகம் செய்தன. இதனால் இவரை கஜலட்சுமி என்கின்றனர்.  
கஜ என்றால் யானையாகும். தமிழில் இவரை வேழத்திரு என்று அழைக்கின்றனர். கால்நடைகள் மூலம் வளம் அருள்பவள். இவளே அரசரொக்கும் பெருஞ்செல்வங்கள் தருபவள். பாற்கடலிலிருந்து உதித்தவளும் இவளே! இருயானைகள் நீராட்ட , அஞ்சேல், அருளல், தாமரைகள் தாங்கியவளாக செந்துகில் உடுத்து அருளுவாள்.
# கஜலட்சுமி

## தியான ஸ்லோகம்

<poem>
சதுர்ப் புஜாம் த்விநேத்ராஞ்ச
வராபய கராந் விதாம்
அப்ஜத்வய கராம்போஜாம்
அம்புஜாசநஸமஸ்த்திதாம்
ஸஸிவர்ண கடேபாப் யாம்
ப்லாவ்யமானாம் மஹாச்ரியம்
சர்வாபரண சோபாட்யாம்
சுப்ரவஸ்த்ரோத்தரீயகாம்
சாமரக்ரஹ நாரீபி :
ஸேவிதாம் பார்ச்வயோர்த்வயோ :
ஆபாதலம்பி வசநாம்
கரண்ட மகுடாம் பஜே.
</poem>
# கஜலட்சுமி

## கஜலட்சுமி விளக்கு

பித்தளையால் செய்யப்பட்ட விளக்கில் கஜலட்சுமியின் உருவம் பொறிக்கப்பட்டதாக இருக்கும் விளக்கு கஜலட்சுமி விளக்காகும். இந்த விளக்கினை காமாட்சி விளக்கிற்கு பதிலாக பல்வேறு விசேசங்களுக்கும் செய்கின்றனர்.
# கஜலட்சுமி

## இந்துக் கோயில்களில்

இந்து சமயக் கோயில்கள் பலவற்றிலும் கஜலட்சுமிக்கு தனித்த வரவேற்பு உள்ளது. சிவாலயங்களில் கஜலட்சுக்கென தனி சன்னதியும் அமைக்கப்பட்டுள்ளன. அனைத்து இந்து சமயக் கோயில்களிலும் கஜலட்சுமியை சன்னதியின் வாயிலில் புடைப்புச் சிற்பமாக வைத்துள்ளார்கள்.  
அரண்மனைகள், வீடுகளின் நிலகால்கள் போன்றவற்றில் கூட கஜலட்சுமியின் உருவம் பொறிக்கப்படுகிறது.
# பொரிவரை பாறை ஓவியம்

**பொரிவரை பாறை ஓவியம்** (*Porivarai Rock art*) தென்னிந்தியாவின் மிகப்பெரிய பாறை ஓவியமாக கருதப்படும் இது, 53 மீட்டர் நீளமும், 15 மீட்டர் அகலமும் கொண்ட ஒரே பாறையில் வரையப்பட்டுள்ளன. மிகவும் தொன்மையானதாகக் கூறப்படும் இப்பாறை ஓவியங்கள் அனைத்தும், சுமார் கி.மு. 2000 வாக்கில் மனித வாழ்வியல் குறித்த வரலாற்று ஆதாரங்களாகவும், அடையாளங்களாகவும் பாறைகளில் ஓவியங்களாக சித்தரிக்கப்பட்டுள்ளதாக அறியப்படுகிறது.
# பொரிவரை பாறை ஓவியம்

## ஓவிய உருப்படிகள்

பாதுகாப்பற்று சிதையும் நிலையிலுள்ள இந்தப் பாறை ஓவியங்களில், மனித உருவங்கள் நடனமாடும் வகையிலும், போர்க் கருவிகளுடன் சண்டையிடும் காட்சிகளும், யானை மீது போர்க் கருவிகளுடன் அமர்ந்திருக்கும் காட்சிகளும் வரையப்பட்டுள்ளன. மேலும், காட்டெருமைகள் நகர்வது போலவும், மனிதத்தலை குதிரை உடல் கொண்ட கடவுள் உருவம் நிற்பது போன்ற ஓவியங்களும் பொறிக்கப்பட்ட இப்பொரிவரை பெரும்பாறையில், குதிரை, குரங்கு, மாடு, காட்டுப் பன்றி, எருது (ஆண் மாடு), மான், ராட்சத பல்லி, மீன் போன்ற உருவங்களும் காணப்படுகின்றன.
# பொரிவரை பாறை ஓவியம்

## பழமை

பழமையும், பாரம்பரியமும் நிறைந்துள்ள இந்த ஓவியங்கள், சுமார் 4500 ஆண்டுகளுக்கு முன்பு இடை கற்காலத்தில் மனிதன் கால்நடைகளுடன் வாழ்ந்ததற்கான ஆதாரங்கள், பாறைகளில் ஓவியங்களாக சித்தரிக்கப்பட்டுள்ளன. மேலும், பழங்கால மனிதர்களின் வாழ்க்கை முறை, கலாச்சாரம், பாரம்பரியம் குறித்த சான்றாதாரங்களாக விளங்கும் இதுவே, தென்னிந்தியாவின் மிகப்பெரியப் பாறை ஓவியமாக குறிப்பிடப்பட்டுள்ளது.
# பொரிவரை பாறை ஓவியம்

## அமைவிடம்

இந்திய தென்கடை மாநிலமான தமிழ்நாட்டிலுள்ள நீலகிரி மாவட்டத்தின் இதயப்பகுதியான கோத்தகிரியிலிருந்து 40 கிலோமீட்டர் தொலைவில் இருக்கும் பொரிவரை என்னுமிடத்தில் அமைந்துள்ளது.
# புவேர்ட்டோவின் முத்து

**புவேர்ட்டோவின் முத்து** (*Pearl of Puerto*) உலகிலுள்ள இயற்கையான ஒரு பெரிய முத்து என்று கருதப்படுகிறது. இது பிலிப்பீனிய மீனவர் ஒருவரால் பிலிப்பீன்சு கடலில் கண்டுபிடிக்கப்பட்டது. இது 2.2 அடி (67&nbsp;செ.மீ) நீளமும், 1 அடி (30&nbsp;) அகலமும் கொண்டுள்ளதுடன் 34 கிலோகிராம் (75&nbsp;பவு) எடையும் கொண்டது.
# வார்ப்புரு:Infobox gem

| image = }
| caption = }
| image2 = }
| caption2= }  
| label1 = கல் வகை
| data1 = }
| label2 = எடை
| data2 =
| label3 = பரிமாணங்கள்
| data3 = }
| label4 =
| data4 = }
| label5 = வகை
| data5 = }
| label6 = வெட்டு
| data6 = }
| label7 = முகங்கள்
| data7 = }
| label8 = மூல நாடு
| data8 = }
| label9 = எடுக்கப்பட்ட சுரங்கம்
| data9 = }
| label10 = கண்டுபிடிப்பு
| data10 = }
| label11 = வெட்டியவர்
| data11 = }
| label12 = உண்மையான உடைமையாளர்
| data12 = }
| label13 = தற்போதைய உடைமையாளர்
| data13 = }
| label14 = கணப்பிடப்பட்ட பெறுமதி
| data14 = }
}}<noinclude>  
</noinclude>
# விக்கிப்பீடியா:Statistics/September 2016

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# ஓவர்ட் சின்

**ஓவர்ட் சின்** (*Howard Zinn*, 24 ஆகத்து 1922 — சனவரி 27, 2010) என்பவர் அமெரிக்காவைச் சேர்ந்த எழுத்தாளர், வரலாற்றாசிரியர், நூலாசிரியர் பேராசிரியர் மற்றும் அரசியல் செயற்பாட்டாளர் ஆவார். மனித உரிமைகள் பற்றியும் போருக்கு எதிரான கருத்துக்களையும் எழுதினார்.
# ஓவர்ட் சின்

## பிறப்பு, படிப்பு, பணிகள்

நியூயார்க்கு நகரில், யூதப் பெற்றோருக்குப் பிறந்த ஓவர்ட் சின் நியூயார்க்குப் பல்கலைக் கழகத்தில் இளங்கலைப் பட்டமும், கொலம்பியா பல்கலைக் கழகத்தில் முதுவர் கலைப் பட்டம் பின்னர் ஆய்வுப் பட்டமும் பெற்றார். தமது 18 ஆம் அகவையில் கப்பல் தளத்தில் பணியாளாகச் சேர்ந்து வேலை செய்தார். பின்னர் விமானப் படையிலும் பணியாற்றினார். 1956 முதல் 1963 வரை அடலாண்டாவில் ஸ்பெல்மன் கல்லூரியில் ஆசிரியராகப் பணியாற்றினார்.  
ஓவர்ட் சின் எழுதிய 12 நூல்களில் அமெரிக்க மக்கள் வரலாறு என்னும் நூல் இலக்கக் கணக்கில் விற்பனையாகிப் புகழ் பெற்றது. இவர் தம்மை ஒரு சனநாயக சோசலிசவாதி என்று சொல்லிக் கொண்டார். நோம் சோம்சுக்கி என்னும் மொழியியல் அறிஞர் ஓவர்ட் சின்னை வெகுவாகப் புகழ்ந்துள்ளார்.
# தயோகார்பமோயில் குளோரைடு

**தயோகார்பமோயில் குளோரைடு** *(Thiocarbamoyl chloride)* என்பது R<sub>2</sub>NC(S)C என்ற வாய்ப்பாடு கொண்ட ஒரு கரிமகந்தகச் சேர்மமாகும். இவ்வாய்ப்பாட்டிலுள்ள ’R’ அல்கைல், அரைல் போன்ற தொகுதிகளைக் குறிக்கிறது. மின்னணு கவரிகளான இச்சேர்மங்கள் R2NC(S)+ அயனிகளுக்கான மூலங்களாக உள்ளன. R2NC(O)Cl என்ற வாய்ப்பாட்டைக் கொண்ட கார்பமைல் குளோரைடுகளை ஒத்த சேர்மங்களாக தயோகார்பமோயில் குளோரைடுகள் காணப்படுகின்றன. இருமெத்தில்தயோகார்பமோயில் குளோரைடு என்ற சேர்மத்தை இவ்வகைக்கு ஒரு பொது உதாரணமாகக் கூறலாம். வெளிர் மஞ்சள் நிறத்தில் எளிதில் ஆவியாகக் கூடிய ஒரு திண்மமாக இது காணப்படுகிறது, இதன் மூலக்கூறு வாய்ப்பாடு Me2NC(S)Cl ஆகும். இவ்வேதிப்பொருளுக்கான அடையாளப் பதிவு சிஏஎசு எண் 16420-13-6 ஆகும்.
# தயோகார்பமோயில் குளோரைடு

## தயாரிப்பும் வேதிவினையும்

தொடர்புடைய தயூரம் இருசல்பைடுகளை குளோரினேற்றம் செய்து தயோகார்பமோயில் குளோரைடுகள் தொகுக்கப்படுகின்றன.  
:[R<sub>2</sub>NC(S)]<sub>2</sub>S<sub>2</sub> + 3 Cl<sub>2</sub> → 2 R<sub>2</sub>NC(S)Cl + 2 SCl<sub>2</sub>  
தயோகார்பமோயில் குளோரைடுகள், இருதயோகார்பமேட்டுகளுடன் (R<sub>2</sub>NCS<sub>2</sub><sup>-</sup>) வினைபுரிந்து தயூரம் சல்பைடுகளைத் தருகின்றன[R<sub>2</sub>NC(S)]<sub>2</sub>S.
# டெல்டா 4000

**டெல்டா 4000 தொடர்** *(Delta 4000 series)* என்பவை அமெரிக்காவைச் சேர்ந்த எரிந்தழியும் ஏவூகல அமைப்பு வகை ஏவூர்திகளாகும். இந்த ஏவூர்திகளைப் பயன்படுத்தி 1989 மற்றும் 1990 ஆகிய இரண்டு ஆண்டுகளில் இரண்டு சுற்றுப்பாதை ஏவுதல்கள் நடைபெற்றன. டெல்டா குடும்ப வகை ஏவூர்திகளில் டெல்டா 4000 ஏவூர்தியும் ஒன்றாகும். டெல்டா 4000 தொடரில் பல்வேறு மாறுபாடுகள் கொண்ட ஏவூர்திகள் முன்வைக்கப்பட்டாலும் டெல்டா 4925 மட்டுமே ஏவப்பட்டது. நான்கு இலக்க எண் குறியீட்டைப் பயன்படுத்தி இவ்வகையின் மாறுபட்ட வகைகள் வேறுபடுத்தி அறியப்படுகின்றன. முன்னதாகப் பயன்படுத்தப்பட்டு பின்னர் நிறுத்தப்பட்ட டெல்டா குடும்ப ஏவூர்தி மற்றும் அப்போதுதான் உருவாக்கப்பட்டு செயல்பாட்டில் இருந்த டெல்டா II 6000 தொடர் ஏவூர்திகளின் உதிரி பாகங்கள் டெல்டா 4000 ஏவூர்தியை வடிவமைக்க உபயோகப்படுத்தப்பட்டன.  
எம்பி-3-III இயக்கும் தோர் ஏவுகணையின் நீட்சிவடிவ நீள் தொட்டி தோர் அமைப்பே, டெல்டா தொடரின் முதற்கட்டம் ஆகும். முன்னதாக இது டெல்டா 1000 தொடராக பறந்தது. மேலேற்றும் உந்துகைச் சக்தியை அதிகரிக்கும் விதமாக, டெல்டா 3000 தொடரில் பயன்படுத்திய சக்திவாய்ந்த காசுடர்-4 ஆற்றல் நிரப்பிகளை நீக்கப்பட்டன. அவற்றிற்குப் பதிலாக திண்ம ஏவூர்தி உந்துகலங்களான காசுடர்-4ஏ ஆற்றல் நிரப்பிகள் 9 எண்ணிக்கையில் டெல்டா 4000 உடன் இணைக்கப்பட்டன. டெல்டா-கே வகை இரண்டாம் கட்டமாகப் பயன்படுத்தப்பட்டது. கலச்சுமையை புவியிணக்க இடைப்பாதையில் உயர்த்தித் தள்ள , சிடார்-48பி பொறி வகை கலச்சுமை உதவிப் பெட்டகம் மூன்றாவது கட்டமாகப் பயன்படுத்தப்பட்டது.  
கேப் கேனவராலில் உள்ள 17பி ஏவுவளாகத்தில் இருந்தே டெல்டா 4000 இன் இரண்டு ஏவுதல்களும் நிகழ்ந்தன. முதல் ஏவுதலின் போது பிரித்தானியாவின், பிரித்தானிய வான் ஒளிபரப்புக்காக மார்கோ போலோ 1 ஏவப்பட்டது. இந்திய விண்வெளி ஆய்வு மையத்திற்காக இரண்டாவது ஏவுதல் நிகழ்த்தப்பட்டது. இந்த ஏவுதலின் போது இந்திய தேசிய செயற்கைக்கோள் 1டி விண்ணில் ஏவப்பட்டது. இவ்விரண்டு நிகழ்வுகளும் வெற்றியில் முடிந்தன.
# உலகத் தேங்காய் நாள்

**உலகத் தேங்காய் நாள்** (*world coconut day*) செப்டம்பர் 2 ஆம் நாளன்று கொண்டாடப்படுகிறது. 1998ஆம் ஆண்டு வியட்நாமில் நடைபெற்ற இந்தோனேசியாவின் ஜகார்த்தாவைத் தலைமையகமாகக் கொண்ட ஆசிய பசிபிக் தெங்கு குழும மாநாட்டில் செப்டம்பர் 2 ஆம் தேதி உலக தேங்காய் நாளாக அறிவிக்கப்பட்டது.  
வறுமைக் குறைப்பில் உயிர்நாடியாக விளங்குகின்ற தெங்குப் பயிரின் முக்கியத்துவம் தொடர்பாக மக்களிடையே அதிக விழிப்புணர்வினை ஏற்படுத்துவதனை நோக்கமாகக் கொண்டு இந்நாள் அறிவிக்கப்பட்டது.
# ஆதாமின் விண்மீன்

**ஆதாமின் விண்மீன்** (*The Star of Adam*) என்பது முட்டையுரு வடிவிலமைந்த நீலக்கல் ஆகும். உலகில் இதுவே பெரிய விண்மீன் நீலக்கல் ஆகும். இதன் எடை ஆகவும், இதன் கணிப்பிடப்பட்ட மதிப்பு ஐ.அ $ 100 மில்லியன் ஆகவும் உள்ளது. இதற்கு முன் எடையுடைய "குயின்ஸ்லாந்தின் கருப்பு விண்மீன்" என்பதே உலகில் பெரிய விண்மீன் நீலக்கல் ஆக இருந்தது. நீல நிறமுடைய இது மையத்திலிருந்து பிரதிபலிக்கும் ஆறு முனைகளையுடைய அடையாளங்களைக் கொண்ட விண்மீன் தோற்றத்தைக் கொண்டது.
# கரும்பவளம்

**கரும்பவளம்** (*Black corals*; *Antipatharia*) கடற் சாமந்திகளுடன் தொடர்புபட்ட மரம் போன்ற பவளங்கள் ஆகும். இவை கடலின் ஆழத்தில் காணப்படும்.
# கரும்பவளம்

## விபரங்கள்

இவை பொதுவாக வெப்ப வலயம் உள்ள பகுதிகளில் காணப்படும். இவற்றில் கிட்டத்தட்ட 280 தெரிந்த இனங்கள் உள்ளன.
# செவ்வந்திக்கல்

**செவ்வந்திக்கல்** (*Amethyst*) அணிகலனாகப் பயன்படுத்தப்படும் குவார்ட்சு வகை இரத்தினக் கல்லாகும். பண்டைக் கிரேக்கர்கள் அணிந்ததோடு, குடிக்கும் பாத்திரங்களில் பதித்திருந்தனர். இதனால், அது மதுபோதையைத் தடுக்கும் என நம்பினர்.
# செவ்வந்திக்கல்

## அமைப்பு

செவ்வந்திக்கல் குவார்ட்சுவின் (SiO<sub>2</sub>) செவ்வூதா வகையும், ஊதா ஒளி வீசும், இருப்பு கழிவுப்பொருளும் ஆகும். இதனுடைய கடினத்தன்மை குவார்ட்சு போன்றதாயினும் அணிகலனுக்கு ஏற்றது.
# அமுதக்கல்

**அமுதக்கல்** (*Opal*) சிலிக்காவின் (SiO<sub>2</sub>·*n*H<sub>2</sub>O) நீர் கலக்கப்பட்ட சீருறாத் திண்மம் ஆகும். இதனுடைய எடையில் நீரனது 3 முதல் 21% வரை காணப்படும். ஆயினும் பொதுவாக 6 முதல் 10% வரை காணப்படும். இதனுடைய வடிவற்ற அமைப்பினால் இது படிக வகையினைச் சேர்ந்ததாக வகைப்படுத்தப்பட்டுள்ளது. ஆயினும் இது படிக வகையாக வகைப்படுத்தப்பட்ட பளிங்குக்கல் அமைப்பு படிகமானதல்ல.
# தந்தம்

உள்ள கி.மு 1300 காலப்பகுதியில் தந்தத்தினால் செய்யபப்ட்ட நிர்வாணப் பெண்]]
**தந்தம்** (*Ivory*) என்பது தந்தப் பல்லில் இருந்து பெறப்படும் கடினமான, வெண் பொருளாகும். யானையின் பல்லே தந்தம் எனப்பட்டாலும், பிற மிருகங்களின் தந்தப் பல்லும் கலை மற்றும் பிற உருவாக்கத்தில் பயன்படுத்தப்படுகின்றன. இது பிரதானமான பற்காழினைக் கொண்டு (Ca<sub>10</sub>(PO<sub>4</sub>)<sub>6</sub>(CO<sub>3</sub>)·H<sub>2</sub>O)), பல்லினதும் தந்தப் பல்லினதும் பௌதீக அமைப்பைக் கொண்டு காணப்படும். யானையின் தந்தத்தைவிட பிற மிருகங்களின் வணிகத்தில் புழக்கத்தில் உள்ளது. இது பண்டைய காலம் முதல் பெறுமதியைக் கொண்டுள்ளது. யானைத் தந்தம் மிக முக்கிய மூலமாகவிருந்தாலும், மாமூத், தந்தப்பல் கடற்குதிரை, நீர்யானை, பெருந்தலைத் திமிங்கலம், ஓர்க்கா திமிங்கலம், கொம்புத் திமிங்கலம், கரணைப் பன்றி போன்றவற்றிலும் தந்தம் உள்ளது. காட்டுமான் இரு தந்தமுள்ள பற்களைக் கொண்டுள்ளது. இவை அவற்றின் சந்ததியிலிருந்து எச்சியவை என நம்பப்படுகிறது.  
தமிழில் தந்தத்தைக் குறிக்கும் மற்ற பெயர்கள் **கோடு**, **எயிறு**, **மருப்பு** என்பனவாகும்.
# பல்ஜிந்தர் சிங்

**பல்ஜிந்தர் சிங்** *(Baljinder Singh)*' (பிறப்பு: 18 செப்டம்பர் 1986) ஓர் இந்திய தடகள வீரர் ஆவார். இவர் 20 கி.மீ பந்தய நடையில் போட்டியிடுகிறார். இவர் இலண்டனில் நடந்த 2012 கோடைக்கால ஒலிம்பிக் விளையாட்டுகளில் 1:25:39 நேரச் சாதனை படைத்தவர். இவரின் இதுவரையிலான சிறப்பான சாதனை 1:22:12 நேர அளவாகும்.  
இவர் இலண்டனில் நடந்த 2012 கோடைக்கால ஒலிம்பிக் விளையாட்டுகளில் 1:25:39 நேரச் சாதனை படைத்து ஆடவர் 20 கி.மீ பந்தயநடைப் போட்டியில் 43 ஆம் இடத்தைப் பிடித்தார்.
# பல்ஜிந்தர் சிங்

## சொந்த வாழ்க்கை

இவர் பஞ்சாப் மாநில, மோகலி மாவட்டத்தில் சண்டிகார் நகருக்கு அருகமைந்த தேரா பாசியில் பிறந்தார். இவர் தன் விளையாட்டுப் பயிற்சியை பெங்களூருவில் உள்ள இந்திய விளையாட்டு ஆணைய மையத்தில் இராம கிருஷ்ணன் காந்தியிடம் பெற்றார்.
# செக்ரோவோலு சுவூரோ

**செக்ரோவோலு சுவூரோ** *(Chekrovolu Swuro)* (பிறப்பு: 21 நவம்பர் 1982, திழூதமி ஊர், பேக் மாவட்டம், நாகாலாந்து)ஓர் வில்வித்தை வீராங்கனை ஆவார். இவர் முறையே தென்கொரியாவின் பூசான் பகுதியில் தோகாவிலும் கத்தாரிலும் நடந்த 2002 ஆசிய விளையாட்டுகளிலும் 2006 ஆசிய விளையாட்டுகளிலும் இந்தியா சார்பில் கலந்துகொண்டார். இவர் இத்தாலியில் தூரினில் நடந்த 2011 உலக வில்வித்தைப் போட்டிகளில் வெள்ளிப் பதக்கம் வென்றார். எனவே இவர் 2012 கோடைக்கால ஒலிம்பிக் விளையாட்டுகளில் மகளிரில் ஒற்றையராகவும் குழுவிலும் பங்கேற்க தேர்வு செய்யப்பட்டார்.
# பசந்த பகதூர் இரானா

**பசந்த பகதூர் இரானா** *(Basanta Bahadur Rana)* (பிறப்பு: 18 ஜனவரி 1984 சாம்கிப்பூர், நேபாளம்)ஓர் இந்தியத் தடகள வீரர் ஆவார். இவர் 50 கி.மீ தொடர்நடையில் கலந்துகொள்கிறார். இவர் இலண்டனில் நடந்த 2012 கோடைக்கால ஒலிம்பிக் விளையாட்டுகளில் 50 கி.மீ தொடர்நடையில் கலந்துகொண்டார். இவரது மிகச் சிறந்த ஒற்றையர் சாதனை நேரம் 4:02:13. இதை இப்போது மேலும் சிறப்பாக அதாவது 3:56:48 நேரமாக தேசியப் பதிவில் மேம்படுத்தியுள்ளார்.
# ஜெய் பகவான்

**ஜெய் பகவான்** *(Jai Bhagwan)* (பிறப்பு: மே 11, 1985) ஓர் இந்தியத் தடகள வீரர் ஆவார். இவர் இருமுறை ஆசிய விளையாட்டுகளில் பதக்கம் பெற்றுள்ளார். இவர் 2010 பொதுநலவாயத்து விளையாட்டுகளிலும் 60 கிலோ தாழெடைக் குத்துச் சண்டையில் வெண்கலப் பதக்கம் பெற்றார். இவர் 2012 இலண்டன் ஒலிம்பிக்கில் 60 கிலோ தாழெடைக் குத்துச் சண்டையில் இந்தியா சார்பில் கலந்துகொண்டார்.
# சஞ்சீவி

**சஞ்சீவி** (*Sanjeevi*) என்பது மூலிகைத் தாவரங்களை உடைய, மங்கலகரமான ஒரு மலை என வால்மீகி இராமாயணத்தில் கூறப் பட்டுள்ளது. இந்த மலை இந்துமத தொன்மத்தின்படி புனிதமானதாகக் கருதப்படுகிறது. இராமாயணக் கதையின்படி, இது இலங்கைப் போரில் மயக்கமடைந்த இராமர், இலட்சுமணன் ஆகியோரையும் படையினரையும் காக்க, துரோனகிரி என்ற இடத்தில் இருந்து அனுமானால் கொண்டுவரப்பட்டதாகக் கூறப்பட்டுள்ள மலையாகும்.
# சஞ்சீவி

## கதை

இந்த மலைக்கும் இந்திய இதிகாசமான இராமாயணத்துக்கும் தொடர்பு உள்ளது. இராமாயணத்தில், "இராமன், இலக்குவன் ஆகியோருக்கும் இந்திரஜித்துக்கும் போர் நடைபெற்றபோது இந்திரஜித் செலுத்திய பிரம்மாஸ்திரத்திரம் தாக்கியதன் விளைவால் இராமன், இலக்குவன் மற்றும் படையினர் மயங்கி விழுந்து போயினர்; அவர்களைக் குணமாக்க சாம்பவானின் ஆலோசனையின் பேரில் இமயமலையில் உள்ள சஞ்சீவி மலையில் இருந்து மூலிகைகளைக் கொண்டுவர அனுமன் சென்றான்; ஆனால் அங்கு மூலிகைளை அடையாளம் காண இயலாமல், முழு மலையையும் கொண்டு வர அதனால் படையினர் குணமடைந்தனர்; அனுமான் போரின் இறுதிக்கட்டத்தில் மீண்டும் ஒருமுறை இதேபோல மலையைக் கொண்டு வந்தான்," என்று பலவாறாகக் கூறப் பட்டுள்ளது.
# சஞ்சீவி

## இடம்

இந்த சஞ்சீவி மலை உண்மையிலேயே தற்காலத் தமிழ்நாட்டின் இராஜபாளையம் நகரத்துக்கு அருகில் உள்ளதாகக் கருதப்படுகிறது. இந்த மலை அனுமனால் தூக்கி வரப்பட்டபோது அதில் இருந்து விழுந்த துண்டுகள்தாம் சிறுமலை ,சதுரகிரி மற்றும் உத்தமபாளையம் அருகே உ.அம்மாபட்டியின் மேற்க்கு புறம் உள்ள சாலமலை சஞ்சீவி மலைகளாக உருவானதாக ஒரு நம்பிக்கை உள்ளது.
# இந்தியத் தாவரவியல் அளவாய்வு

**இந்தியத் தாவரவியல் அளவாய்வு** *(Botanical Survey of India)* என்பது 1890 ஆம் ஆண்டு இந்திய அரசாங்கத்தால் அமைக்கப்பட்ட ஒரு நிறுவனமாகும். இந்தியாவிலுள்ள தாவரச் செல்வத்தைக் கண்டறிந்து உரிய தாவரவியல் ஆய்வுகளை மேற்கொள்வது இந்நிறுவனத்தின் பணிகளாகும்.